Vakbond mag nou op Denel-bates beslag lê | Maroela Media
Die vakbond Solidariteit het 'n lasbrief van eksekusie bekom om op bates ten bedrae van sowat R12,7 miljoen van Denel beslag te lê.
Maroela Media het vroeër berig Denel is reeds in Augustus verlede jaar gelas om alle agterstallige salarisse en kontraktuele en statutêre verpligtinge teenoor sy werknemers na te kom. Hy het die bevel tot dusver verontagsaam.
Agterstallige salarisse sal nou só gedeeltelik uitbetaal kan word.
"Dit is 'n reuse-oorwinning vir ons lede wat deur 'n tyd van ongekende onsekerheid en spanning moes gaan," het Helgard Cronjé, adjunkhoofsekretaris vir die openbare bedryf by Solidariteit, Donderdag in 'n verklaring gesê.
"Dit bied vir ons lede darem 'n geleentheid om asem te skep. Hulle kan 'n sug van verligting slaak in die wete dat hul agterstallige salarisse op dié manier darem gedeeltelik gedek sal word."
Cronjé wys egter daarop dat dit net tydelike verligting vir die werknemers van die sukkelende wapenvervaardiger bied. Hy sê die geveg om Denel 'n volhoubare en lewensvatbare onderneming te maak, duur voort.
"Werknemers moet hopeloos te gereeld die gevolge van wanbestuur op hoofbestuur- en op direksievlak dra. Hiermee stuur ons ook 'n boodskap dat werknemers in die openbare sektor moeg is daarvan om gedurig die spit af te byt vir korrupsie en onkunde by hul ondernemings.
"Dit is tyd dat die staat besef dat as hy dan nou nie 'n positiewe bydrae by hierdie ondernemings kan lewer nie, moet hy ten minste ophou om so 'n groot 'n las te wees en om die goeie funksionering daarvan te kniehalter," sê Cronjé.
Indien julle op enige R4, R5 of R6 gewere beslag lê, is ek bereid om dit by julle te koop.
Denel was eens die trots van SA, die maatskappy met die bes opgeleide personeel, die maatskappy wat uitstekende ontwikkeling en ontwerpe gedoen het ten spyte van sanksies. Hierdie mense het aan die voortou gestaan van tegniese ontwikkeling in SA en het sterker lande op hulle neuse laat kyk. En kyk nou vandag, stank vir dank. Vandag is Denel aan die voortou korrupsie.
Dankie Helgard vir wat julle vir ons gedoen het ek hoop ons kry ons pay gou want ons moet gatte toe maak.!!!!!!!!!!